
Z A P I S N I K
31. sjednice Vijeća Mjesnog odbora „Bartol Kašić“
29.01.2024.

 u prostoru MO „Bartol Kašić“, Selska cesta 3
s početkom 18:30 sati


NAZOČNI ČLANOVI VIJEĆA:
Sabina Silić Lozančić, Toni Kaučić, Sanja Kucan, Zoran Stajčić i Denis Stević  

NENAZOČNI ČLANOVI VIJEĆA:
Irena Borojević i Dora Slakoper 


Predsjedava: Denis Stević, potpredsjednik Vijeća

Članovi Vijeća primili su materijale i poziv za sjednicu elektroničkim putem.

Potpredsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora. Članica Vijeća Sanja Kucan se priključuje sjednici nakon glasanja o 1. točci dnevnog reda.

Vijeće jednoglasno prihvaća tekst Zapisnika 30. (ponovljene) sjednice Vijeća, održane 07.12.2023. 

Na prijedlog potpredsjednika, Vijeće jednoglasno utvrđuje


DNEVNI RED
 
1. Zahtjev za povremeno korištenje prostora mjesne samouprave
-	KLA Črnomerec
1. Plan potreba za 2024. godinu
2. Program rada Vijeća MO „Bartol Kašić” za 2024. godinu 
3. Informacije, pitanja i prijedlozi
-	Privremena regulacija prometa, Ul. Ivana Cankara do 22.01.2024.
-	Privremena regulacija prometa, Ul. Ivana Cankara do 27.01.2024
-	Komisijski očevid_HEP_ polaganje kablova_Selska 20 do Gradišćanske 	18.01.2024


Ad 1. 
Zahtjev za povremeno korištenje prostora mjesne samouprave
-	KLA Črnomerec

Potpredsjednik informira nazočne o zahtjevu udruge KLA Črnomerec (puni naziv: Klub liječenih alkoholičara „Črnomerec“) za povremeno korištenje prostora mjesne samouprave te jednoglasno donosi 


Z A K LJ U Č A K
o korištenju prostora

1. KLA Črnomerec odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaki ponedjeljak u mjesecu u vremenu od 15:00 – 16:00 sati. 

2. Prostor iz točke 1. ovog zaključka, koristiti će KLA Črnomerec bez naknade. 

3. KLA Črnomerec obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.


Ad. 2 
Plan potreba za 2024. godinu


Potpredsjednik informira nazočne o predmetu rasprave i odlučivanja.
U raspravi sudjeluju svi članovi Vijeća.
Vijeće s 2 glasa za i 3 glasa protiv ne donosi Plana potreba za aktivnosti, programima i projektima unapređenja kvalitete života građana Mjesnog odbora „Bartol Kašić” u 2024. 


Ad. 3 
Program rada Vijeća MO „Bartol Kašić” za 2024. godinu 


Potpredsjednik informira nazočne o predmetu rasprave i odlučivanja.
Vijeće jednoglasno donosi

PROGRAM  RADA VIJEĆA
      MJESNOG ODBORA „BARTOL KAŠIĆ“
           ZA 2024. GODINU


Na temelju Pravila Mjesnog odbora „Bartol Kašić", svoj program za 2024. godinu Vijeće Mjesnog odobra „Bartol Kašić“ temelji na najaktualnijim komunalnim potrebama za poboljšanje standarda građana sa područja Mjesnog odbora „Bartol Kašić“. 


Vijeće je Programom rada obvezno:  

1. Donijeti Financijski plan za 2025 godinu;  
2. Donijeti Plan malih komunalnih akcija za 2025 godinu; 
3. Donijeti Plan potreba za aktivnostima, programima i projektima unapređenja     	kvalitete života građana mjesnog odbora za 2024.  i 2025. godinu;
4.  Donijeti Izvješće o izvršenju financijskog plana za 2023. godinu;
5.  Donijeti Program rada za 2024. godinu;
6.  Donijeti Izvješće o radu za 2023. godinu;
7. Donijeti Prijedloge za akcije u programima Gradskog ureda za obnovu, 	izgradnju, prostorno uređenje, graditeljstvo i komunalne poslove za 2025. 	godinu;
8. Pratiti realizaciju Plana komunalnih aktivnosti i Programa održavanja 	komunalne infrastrukture;
9.  Raspravljati i donositi zaključke na osnovi zahtjeva građana; 
10.  Raspravljati i donositi mišljenja o prijedlozima akata o kojima gradonačelnik, gradska skupština, gradski uredi i vijeće gradske četvrti traže mišljenje vijeća mjesnog odbora.


Program rada Vijeća Mjesnog odbora „Bartol Kašić“ temelji se i na kontinuitetu svih prethodnih aktivnosti mjesnog odbora i zahtjevima građana.
 
Prema navedenom Vijeće će Programom rada: 

1. U što većoj mjeri pridonijeti kvalitetnijem razvoju i radu mjesnog odbora;
2. Pomoći u održavanju, opremanju i obnovi prostora mjesnog odbora;
3. Podržavati realizaciju različitih aktivnosti programa udruga i udruženja građana;
4. Sustavno prikupljati i obrađivati, te učiniti dostupnim sve podatke o mjesnom odboru;
5. Kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
6. Nastojati kvalitetnije i temeljitije informirati građane o svim aktivnostima na području mjesnog odbora; 
7. Predlagati izvođenja većih zahvata na objektima komunalne infrastrukture, kao i     izgradnju drugih javnih objekata (vrtići, škole, javne garaže, sportske dvorane), a koje 	nije moguće financirati sredstvima kojima raspolaže mjesni odbor.


	Realizacija navedenog Programa rada ovisit će o:
 
	- sudjelovanju članova vijeća u radu;
	- izvršenju proračuna Grada Zagreba;
	- suradnji s nadležnim tijelima Gradske uprave Zagreba;
	- suradnji s Vijećem Gradske četvrti Črnomerec;
	- suradnji građana Mjesnog odbora „Bartol Kašić“.


Ad. 4	
Informacije, pitanja i prijedlozi

Potpredsjednik obavještava članove Vijeća o privremenoj regulaciji prometa u Cankarevoj ulici na dijelu od Prilaza baruna Filipovića do Ilice zbog izvođenja radova u navedenoj ulici (odobrenja izdana od strane Zagrebačkog holdinga d.o.o.).
Ostalih pitanja članova Vijeća vezano za materijale (Privremena regulacija prometa, Ul. Ivana Cankara do 22.01.2024; Privremena regulacija prometa, Ul. Ivana Cankara do 27.01.2024; Komisijski očevid_HEP_ polaganje kablova_Selska 20 do Gradišćanske 18.01.2024). koji su im dostavljeni putem e-maila prije sjednice nije bilo. 


 
Sjednica je završila u 19:20 sati.

Zapisnik sastavio: Denis Stević


KLASA: 024-08/24-003/84
URBROJ: 251-13-11-3/03-24-2
Zagreb, 29. siječanj 2024.     



Prilog:
- Izvješće o glasovanju na 31. sjednici Vijeća MO “Bartol Kašić” 		              

							            
								Predsjednica Vijeća
							     Mjesnog odbora „Bartol Kašić“	


							                       u.z.
							          Potpredsjednik Vijeća
     Mjesnog odbora „Bartol Kašić“


	   Denis Stević

